


TISZAVASVÁRI VÁROS ÖNKORMÁNYZATA
KÉPVISELŐ-TESTÜLETÉNEK
219/2026. (VII.30.) Kt. sz. 
határozata
Biztonságban Élhető Tiszavasváriért Alapítvány létrehozásáról 


Tiszavasvári Város Önkormányzata Képviselő-testülete a Polgári Törvénykönyvről szóló 2013. évi V. törvény 3:378 §-a és Magyarország helyi önkormányzatairól szóló 2011. évi CLXXXIX tv. 13.§ (1) bekezdés 17. pontjában kapott felhatalmazás alapján az alábbi határozatot hozza:

 1.A Képviselő-testület – a korábbi elvi szándéknyilatkozatának megfelelően – közrendvédelmi és közbiztonsági célból megalapítja a „Biztonságban Élhető Tiszavasváriért Alapítvány”-t (székhelye: 4440 Tiszavasvári, Városháza tér 4.).

2.A Képviselő-testület az Alapítvány induló vagyonaként 1.000.000 Ft-ot, azaz egymillió forintot biztosít Tiszavasvári Város Önkormányzata 2026. évi költségvetésének általános tartaléka terhére és felkéri a polgármestert hogy gondoskodjon két képviselő-testületi ülés között az előirányzat biztosításáról.

3.A Képviselő-testület az Alapítvány ügyvezető szervének, a Kuratóriumának tagjaivá az alábbi személyeket kéri fel határozatlan időtartamra, akik a tisztségre a felkérést elfogadták:
Krusóczki Zsolt – a Kuratórium elnöke
Köblös Máté – a Kuratórium tagja
Simon István – a Kuratórium tagja

4.A Képviselő-testület úgy dönt, hogy az Alapítványnál – a jogszabályi kötelezettség hiányára tekintettel – Felügyelőbizottságot nem hoz létre.

5.A Képviselő-testület elfogadja a határozat mellékletét képező Alapító Okiratot. Felkéri és felhatalmazza a Polgármestert az Alapító Okirat aláírására, valamint az önkormányzat jogi képviselője részére a bírósági nyilvántartásba vételi eljárás lefolytatásához szükséges ügyvédi meghatalmazás kiadására. 

Határidő: 2026. augusztus 31.                                       Felelős: Balázsi Csilla polgármester


                  Balázsi Csilla                                                    Dr. Kovács János
                  polgármester                                                                jegyző

Biztonságban Élhető Tiszavasváriért Alapítvány
 alapító okirata

Alulírott, Tiszavasvári Város Önkormányzata, mint Alapító az alább feltüntetett helyen és napon közgyűlést tartottak és egyező akaratnyilatkozattal az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény, a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény, valamint a Polgári Törvénykönyvről szóló 2013. évi V. törvény rendelkezéseire figyelemmel a mai napon az alábbi tartalommal alapítvány létrehozását határozta el.

1. Az alapító neve: Tiszavasvári Város Önkormányzata 
székhelye: 4440 Tiszavasvári, Városháza tér 4. 
nyilvántartási/cégjegyzékszáma:
önálló képviselőjének neve: Balázsi Csilla polgármester
lakóhelye: ………………….

2. Az alapítvány neve: Biztonságban Élhető Tiszavasváriért Alapítvány
Az alapítvány rövid neve: BÉTA 
Az alapítvány idegennyelvű elnevezése: (ha van) -----

3. Az alapítvány székhelye: 4440 Tiszavasvári, Városháza tér 4.

4. Az alapítvány honlapjának címe: www.tiszavasvari.hu

5. Az alapítói induló vagyon: 1.000.000- Ft, azaz egymillió forint, amelyet az alapító teljes egészében rendelkezésre bocsátott……………………………………..számlaszámra.

6. Az alapítvány célja:
Tiszavasvári közbiztonsági helyzetének javítása: A közbiztonság fenntartása és a bűnmegelőzési tevékenység területén komplex szemléletet kialakítása, ami folyamatos, magas színvonalú és összehangolt együttműködésben ölt testet a rendőrség, a polgárőrség és a közterület-felügyelet között. A közterület-felügyelők munkájuk során szoros együttműködésben látják el feladataikat a rendőrség közrendvédelmi osztályának járőreivel, polgárőrökkel a közterületi rendezettség, tisztaság, élhető környezeti rend védelme, a lakosságszolgálat és település–kiszolgálás, rendezvények biztosítása érdekében. Mindez a közösségi élettér, a város fejlődése érdekében történik.
· bűnmegelőzési és bűnüldözési feladatok támogatása,
· az élet- és vagyonvédelmi felvilágosító és propaganda tevékenység kiszélesítése és támogatása,
· rendőrség és a mentőszolgálat munkájának anyagi és tárgyi eszközökkel való támogatása, kiemelkedő munkát végző dolgozóik anyagi és erkölcsi elismerése,
· a rendőrség, tűzoltóság, mentőszolgálat alkalmazottai, polgárőrök szükség szerinti továbbképzéséhez támogatás nyújtása,
· közbiztonságának megteremtésében kiemelkedő teljesítményű és eredményességű munkát végző személyek (polgárőrök, rendőrök, társadalmi önkéntes csoportok tagjai: pl.: Kábítószer Egyeztető Fórum) és a lakossági önvédelmi csoportok tagjainak jutalmazása,
· közrend- és közlekedésbiztonság védelme.

Az alapítvány nem végez:
· vállalkozói tevékenységet
· politikai tevékenységet (párt-semleges – közvetlen politikai tevékenységet nem folytat, pártot, országgyűlési képviselőt, helyi önkormányzati képviselőt, kisebbségi önkormányzati képviselőt és polgármester jelöltet a választáson nem támogathat, párttól, politikai szervezettől támogatást, adományt nem fogadhat el, és annak nem is adhat.) 

Az alapítvány vagyonának anyagi forrásai:
Alapításkori vagyonrendelés
Természetes és jogi személyek anyagi támogatása, pénzbeli és természetbeni felajánlásai
Pályázatokon elnyert támogatások
SZJA 1 %-a fogadása 

7. Az alapítvány tevékenysége:
Az alapítvány vagyonának felhasználása és kezelése az alapítvány céljainak megfelelően: 
Az alapítvány vagyonát az alábbi célok megvalósítására fordítja különösen:
· ösztöndíj biztosítása katasztrófavédelem, rendvédelem területén pályakezdők részére,
· lakás vagy lakhatási lehetőség biztosítása, támogatása katasztrófavédelem, rendvédelem területén dolgozók részére,
· kedvezményezett szervek, szervezetek működését elősegítő technikai és egyéb eszközök vásárlása, biztosítása, tulajdonba, illetve használatba adása,
· rendvédelmi, katasztrófavédelmi munkának jutalmazása, kitüntetése,
· rendezvények támogatása,
· infrastrukturális beruházások, fejlesztések támogatása
· a város közbiztonságának javítását célzó egyéb tevékenységek (pl. fejlesztések, felmérések) biztosítása.
Az alapítvány vagyonát az alapítvány kuratóriuma kezeli.

8. Az alapítvány jellege:
8.1./ Az alapítvány nyitott, ahhoz bármely hazai vagy külföldi természetes és jogi személy bármikor az Alapítvány fennállása alatt tetszése szerinti vagyoni hozzájárulással csatlakozhat. A csatlakozás ténye a csatlakozót nem minősíti alapítóvá, alapítói jogokat nem gyakorolhat. A csatlakozót megilleti azonban az a jog, hogy javaslatot tegyen a kuratórium részére a vagyoni juttatásának felhasználására vonatkozóan.

9. Az alapítvány időtartama:
Az alapítványt határozatlan időtartamra hozta létre az alapító.

10. Az alapítványi vagyon felhasználása:
10.1./ Az alapítvány mindenkori vagyona kizárólag a jelen alapító okiratban megjelölt célok megvalósítására használható fel. Az alapítói vagyonnal a kuratórium gazdálkodik.
10.2./ Alapítványi célra az alapításkori vagyon 50%-a és annak teljes hozadéka, továbbá az alapítást követően az alapítványi számlára érkező adomány teljes összege vagy a természetben nyújtott adomány fordítható. Az alapítvány kérelemre vagy saját kezdeményezésre nyújt adományt.


Kedvezményezettek köre: rendvédelmi szervek, azok hivatásos állományú tagjai, valamint közbiztonsági tevékenységet folytató egyéb szervezetek, azok tagjai.

10.3./ Az alapítványi vagyon felhasználása során az egyedi kérelmek alapján a támogatásokról elfogadott pénzügyi terv és határozat alapján a kuratórium dönt.
10.4./Az alapító és a csatlakozó az alapítvány részére juttatott vagyont nem vonhatja el és nem követelheti vissza; az alapító okirat ettől eltérő rendelkezése semmis. Ezt a rendelkezést megfelelően alkalmazni kell az alapító és a csatlakozó jogutódjára is.
10.5./ Ha a csatlakozó támogató rendelkezett vagyoni juttatása felhasználásáról, úgy rendelkezése érvényesüléséről a kuratórium gondoskodik.

11. Az alapítvány ügyvezető szerve: kuratórium 
Az alapítói jogokat Tiszavasvári Város Önkormányzata Képviselő-testülete gyakorolja.
11.1./ Az alapító az alapítvány vagyonának kezelésére három természetes személyből álló kuratóriumot nevez. Az alapító fenntartja a kuratórium elnökének kijelölési jogát.
Az alapítvány kedvezményezettje és annak közeli hozzátartozója nem lehet a kuratórium tagja. 
 
A kuratórium elnöke (név, lakcím, anyja neve): Krusóczki Zsolt (lakcíme: …………….
A kuratórium további tagjai (név, lakcím): 
Simon István (lakcíme: ……………………………
Köblös Máté (lakcíme: ……………………………

A kuratórium elnökét megillető képviseleti jogának terjedelme és gyakorlásának módja: általános és önálló, más jogi – és nem jogi – személyekkel, harmadik személyekkel szemben, továbbá a bíróságok és más hatóságok előtt az Alapítványt a kuratórium elnöke képviseli. 

Az Alapítvány jegyzése akként történik, hogy az kuratórium elnöke az Alapítvány  géppel illetve kézzel előírt, előnyomott vagy nyomtatott neve alá önállóan – egyedül – írja alá a teljes nevét, úgy és olyan formában, ahogyan azt a ügyvéd által ellenjegyzett aláírásmintán  teljesítette. Az alapítvány bankszámlája feletti rendelkezéshez az Elnök – akadályoztatása esetén Simon István kuratóriumi tag - önálló aláírása szükséges. 

11.2./ A kuratóriumi tagok kijelölése határozatlan időre szól. A kuratóriumi tagokat az alapító jelöli ki, s tisztség annak elfogadásával jön létre.
A kuratóriumi tagság megszűnik:
- a tag halálával,
- lemondásával,
- a Ptk. 3:22. § (1), (4)-(6) bekezdésében, továbbá a Ptk. 3:397. § (3), (4) bekezdésében és a Btk. 61.§ (2) bekezdésében foglalt összeférhetetlenségi és kizáró ok bekövetkeztével,
- a Ptk. 3:398. § (2) bekezdése szerinti visszahívással.

Az Alapító a vezető tisztségviselőt bármikor, indokolás nélkül visszahívhatja.
A kuratóriumi tagok az Alapítóhoz intézett nyilatkozattal bármikor lemondhat. Ha a jogi személy működőképessége ezt megkívánja, a lemondás az új vezető tisztségviselő kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá.

A vezető tisztségviselő az ügyvezetési tevékenysége során a jogi személynek okozott károkért a szerződésszegéssel okozott kárért való felelősség szabályai szerint felel a jogi személlyel szemben.

11.3./ A kuratórium biztosítja az alapítványi célok folyamatos megvalósítását, ehhez megteremti a szükséges eszköz és feltételrendszert. Dönt az alapítványhoz érkezett adományok elfogadásáról, illetve, visszautasításáról.

Az alapítvány munkavállalói felett a munkáltatói jogokat a kuratórium gyakorolja.

11.4./ A Kuratóriumot évente legalább egyszer össze kell hívni írásban, igazolható módon. Írásbeli igazolható módon történő kézbesítésnek minősül: pl. ajánlott vagy tértivevényes küldeményként, továbbá a tagnak az elektronikus levelezési címére történő kézbesítés azzal, hogy a kézbesítés visszaigazolásra kerüljön (elektronikus tértivevény) továbbá a tagnak az elektronikus levelezési címére történő kézbesítés.

11.5./ A kuratórium feladata ellátása során határozatait nyilvános ülés tartásával hozza meg. Az ülést a kuratórium elnöke hívja össze meghívóval. A meghívónak tartalmaznia kell az alapítvány nevét és székhelyét, továbbá a kuratóriumi ülés helyét, időpontját és a napirendi pontokat. A meghívót a kuratóriumi tagoknak igazolt módon és olyan időben kell megküldeni, hogy a meghívó kézhezvétele és a kuratóriumi ülés időpontja között legalább 8 nap elteljen.
A kuratóriumi ülésről jegyzőkönyvet kell felvenni, amelyet a levezető elnök, a jegyzőkönyvvezető és a két jegyzőkönyv hitelesítő ír alá. A jegyzőkönyv tartalmazza a kuratórium ülés helyét, idejét, jelenléti ívre utalással megjelent személyeket, továbbá a javasolt és elfogadott napirendet, az egyes napirendi pontokkal kapcsolatban hozott határozatok sorszámát, a döntésének tartalmát, időpontját és hatályát, illetve a döntést támogatók és ellenzők számarányát (ha lehetséges, személyét).
	
A határozatokat a határozatképesség megállapításánál figyelembe vett szavazatok többségével hozzák meg. A határozat meghozatalakor nem szavazhat az,
a) 	akit a határozat kötelezettség vagy felelősség alól mentesít vagy a jogi személy terhére másfajta előnyben részesít;
b) 	akivel a határozat szerint szerződést kell kötni;
c) 	aki ellen a határozat alapján pert kell indítani;
d)	aki a döntésben érdekelt más szervezettel többségi befolyáson alapuló kapcsolatban áll; vagy
e) 	aki egyébként személyesen érdekelt/ érintett a döntésben.

A kuratóriumi határozatokat az elnök a kuratóriumi ülésen szóban kihirdeti és az érintettekkel határozat meghozatalát követő 8 napon belül írásban, igazolható módon is közli.
	
11.6./ A kuratórium akkor határozatképes, ha azon legalább két tag jelen van. Határozatát – ha az alapító okirat másként nem rendelkezik – mindhárom tag jelenléte esetén egyszerű szótöbbséggel, míg két tag esetén egyhangúlag hozza.
11.7./ A kuratórium tagjait díjazás nem illeti meg, azonban igazolt készkiadásaik, költségeik megtérítésére igényt tarthatnak.

12. Összeférhetetlenségi szabályok:
12.1./ Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.
A vezető tisztségviselő ügyvezetési feladatait személyesen köteles ellátni.
Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.
Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.
Nem lehet vezető tisztségviselő, aki közügyektől eltiltó ítélet hatálya alatt áll (Btk. 61.§ (2) bek. i) pont).
Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.
12.2./Az alapítvány kedvezményezettje és annak közeli hozzátartozója nem lehet a kuratórium tagja.
Az alapító /alapítói jogok gyakorlója/, illetőleg törvényes képviselője és közeli hozzátartozói nem lehetnek többségben a kuratóriumban.
12.3./ A kuratórium határozathozatalában nem vehet részt az a személy, aki vagy akinek közeli hozzátartozója a határozat alapján kötelezettség vagy felelősség alól mentesül, vagy bármilyen más előnyben részesül, illetve a megkötendő jogügyletben egyébként érdekelt.
Az alapítvány jogutód nélküli megszűnése esetén a hitelezők kielégítése után megmaradó vagyon az alapítvány céljával azonos vagy hasonló célú alapítvány vagy egyesület számára rendelkezhet.

Alulírott  igazolom, hogy a  létesítő okirat szövege megfelel a hatályos tartalmának.

Kelt: …................................., …. év. …....................... hó ….. . napján

aláírás


Ellenjegyzem 

